ଜୁଲାଇ ୪ରେ ପ୍ରଧାନମନ୍ତ୍ରୀଙ୍କ ଭୀମାଭରମ ଓ ଗାନ୍ଧୀନଗର ଗସ୍ତ

ପ୍ରଧାନମନ୍ତ୍ରୀ ଜୁଲାଇ ୪ତାରିଖ ଦିନ ଆନ୍ଧ୍ରପ୍ରଦେଶର ଭୀମାଭରମ ଓ ଗୁଜରାଟର ଗାନ୍ଧୀନଗର ଗସ୍ତରେ ଯିବେ । ପ୍ରାୟ ପୂର୍ବାହ୍ନ ୧୧ଟାବେଳେ ପ୍ରଧାନମନ୍ତ୍ରୀ ଭୀମାଭରମଠାରେ ବର୍ଷେ ବ୍ୟାପୀ ପାଳିତ ହେବାକୁ ଥିବା କିମ୍ବଦନ୍ତୀ ପୁରୁଷ ତଥା ସ୍ୱାଧୀନତା ସଂଗ୍ରାମୀ ଆଲୁରୀ ସୀତାରାମ ରାଜୁଙ୍କ ୧୨୫ତମ ଜନ୍ମ ବାର୍ଷିକୀକୁ ଉଦ୍‌ଘାଟନ କରିବେ । ପରେ ପ୍ରାୟ ଅପରାହ୍ନ ୪ଟା ୩୦ମିନିଟ୍‌ରେ ଗାନ୍ଧିନଗରଠାରେ ପ୍ରଧାନମନ୍ତ୍ରୀଙ୍କୁ ଡିଜିଟାଲ ଇଣ୍ଡିଆ ସପ୍ତାହ-୨୦୨୨ର ଉଦ୍‌ଘାଟନ କରିବେ । ଭୀମାଭରମରେ ପ୍ରଧାନମନ୍ତ୍ରୀ ଆଜାଦୀ କା ଅମୃତ ମହୋତ୍ସବ ଅବସରରେ ଦେଶର ସ୍ୱାଧୀନତା ସଂଗ୍ରାମୀମାନଙ୍କ ଅବଦାନ ସମ୍ପର୍କରେ ଜନସାଧାରଣଙ୍କୁ ଅବଗତ କରିବା ପାଇଁ ସରକାର ଅଙ୍ଗୀକାରବଦ୍ଧ । ଏହି ପରିପ୍ରେକ୍ଷୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭୀମାଭରମଠାରେ କିମ୍ବଦନ୍ତୀ ପୁରୁଷ ତଥା ମହାନ୍ ସ୍ୱାଧୀନତା ସଂଗ୍ରାମୀ ଆଲୁରୀ ସୀତାରାମ ରାଜୁଙ୍କ ବର୍ଷେ ବ୍ୟାପୀ ପାଳିତ ହେବାକୁ ଥିବା ୧୨୫ତମ ଜୟନ୍ତୀର ଉଦ୍‌ଘାଟନ କରିବେ । ଭୀମାଭରମରେ ପ୍ରଧାନମନ୍ତ୍ରୀ ମଧ୍ୟ ଆଲୁରୀ ସୀତାରାମ ରାଜୁଙ୍କ ୩୦ଫୁଟ୍ ଦୀର୍ଘ ବ୍ରୋଞ୍ଜ ପ୍ରତିମୂର୍ତ୍ତି ମଧ୍ୟ ଉନ୍ମୋଚନ କରିବେ । ଜୁଲାଇରେ ୧୮୯୭ ମସିହାରେ ଜନ୍ମିତ ଆଲୁରୀ ସୀତାରାମ ରାଜୁ ପୂର୍ବଘାଟ ଅଞ୍ଚଳର ଆଦିବାସୀମାନଙ୍କ ସ୍ୱାର୍ଥରକ୍ଷା ପାଇଁ ବ୍ରିଟିଶ ସରକାର ବିରୁଦ୍ଧରେ ତାଙ୍କର ସଂଗ୍ରାମ ନିମନ୍ତେ ସ୍ମରଣୀୟ ହୋଇ ରହିଛନ୍ତି । ୧୯୨୨ରେ ସଂଗଠିତ ରାମ୍ପା ବିଦ୍ରୋହର ସେ ନେତୃତ୍ୱ ନେଇଥିଲେ । ସ୍ଥାନୀୟ ଜନସାଧାରଣଙ୍କ ନିକଟରେ ସେ (ମାନ୍ୟମ ଭୀରୁଡୁ) ବା ଜଙ୍ଗଲର ନାୟକଭାବେ ପରିଚିତ । ଏକ ବର୍ଷ ବ୍ୟାପୀ ଉତ୍ସବ ପାଳନ ନିମନ୍ତେ ସରକାର ଅନେକ ପଦକ୍ଷେପ ନେବାକୁ ଯୋଜନା କରିଛନ୍ତି । ବିଜୟନଗର ଜିଲ୍ଲାର ପାଣ୍ଡରଙ୍ଗୀ ତଥା ଆଲୁରୀ ସୀତାରାମ ରାଜୁଙ୍କ ଜନ୍ମସ୍ଥାନ ଓ ଚିନ୍ତାପାଲ୍ଲୀ ଥାନାର ପୁନରୁଦ୍ଧାର କରାଯିବ । ଶହେବର୍ଷ ପୂର୍ବରୁ ଏହି ଥାନା ଉପରେ ଆକ୍ରମଣ ସହ ରାମ୍ପା ବିଦ୍ରୋହର ସୂତ୍ରପାତ ହୋଇଥିଲା । ଧ୍ୟାନ ମୁଦ୍ରାରେ ଆଲୁରୀ ସୀତରାମ ରାଜୁଙ୍କ ପ୍ରତିମୂର୍ତ୍ତି ସହ ମୋଗାଲୁଠାରେ ଆଲୁରୀ ଧ୍ୟାନ ମନ୍ଦିର ନିର୍ମାଣ ପାଇଁ ସରକାର ଅନୁମତି ଦେଇଛନ୍ତି । ଗାନ୍ଧିନଗରରେ ପ୍ରଧାନମନ୍ତ୍ରୀ ପ୍ରଧାନମନ୍ତ୍ରୀ ଡିଜିଟାଲ ଭାରତ ସପ୍ତାହ-୨୦୨୨ ଉଦ୍‌ଘାଟନ କରିବେ ଯାହାର ବାର୍ତ୍ତା ରହିଛି ନବଭାରତ ପ୍ରଯୁକ୍ତି ସମ୍ମିଶ୍ରଣ । ଏହି ଅବସରରେ ପ୍ରଧାନମନ୍ତ୍ରୀ ପ୍ରଯୁକ୍ତି ଜ୍ଞାନର ନିକଟବର୍ତ୍ତୀ ହେବା ସହ ଜୀବନଧାରଣର ଉନ୍ନତି ଓ ଷ୍ଟାର୍ଟଅପ୍ ପ୍ରୋତ୍ସାହନ ଦେବାକୁ ବହୁମୁଖୀ ଡିଜିଟାଲ କାର୍ଯ୍ୟକ୍ରମ ଆରମ୍ଭ କରିବେ । ପ୍ରଧାନମନ୍ତ୍ରୀ ମଧ୍ୟ “ଡିଜିଟାଲ ଇଣ୍ଡିଆ ଭାଷିନୀ’ର ଉଦ୍‌ଘାଟନ କରିବେ । ଭାରତୀୟ ଭାଷାରେ ଡିଜିଟାଲ ସେବା ଓ ଇଣ୍ଟରନେଟ ଏହାଦ୍ୱାରା ଉପଲବ୍ଧ ହେବା ସହ ଭାରତୀୟ ଭାଷାରେ ବିଷୟବସ୍ତୁ ସୃଷ୍ଟି ହୋଇପାରିବ । ଏହା ଦ୍ୱାରା କୃତ୍ରିମ ମେଧା ଭିତ୍ତିକ ଭାରତୀୟ ଭାଷା ଓ ବହୁଭାଷୀ ଡାଟାବେସ୍ ସୃଷ୍ଟି ହେବ । ଡିଜିଟାଲ ଇଣ୍ଡିଆ ଭାଷିନୀ ଦ୍ୱାରା ଦେଶବାସୀ ଭାଷାଦାନ ପଦକ୍ଷେପର ସୁବିଧା ନେଇପାରିବେ । ପ୍ରଧାନମନ୍ତ୍ରୀ ମଧ୍ୟ ‘ଇଣ୍ଡିଆ ଷ୍ଟାକ୍‌.ଗ୍ଲୋବାଲ” India Stack . Gobal ଶୁଭାରମ୍ଭ କରିବେ । ଏହା ଏକ ବୈଶ୍ୱିକ ଭଣ୍ଡାରଣ ସଂସ୍ଥା ଯାହା ଦ୍ୱାରା ଇଣ୍ଡିଆ ଷ୍ଟକ୍ ଅଧୀନରେ ଆଧାର, ୟୁପିଆଇ, ଡିଜିଲକର, କୋୱିନ ଟିକାକରଣ ମଂଚ , ସରକାରୀ-ଇ ବଜାର (GeM),ଦିକ୍ଷା ପ୍ଲାଟଫର୍ମ ଓ ଆୟୁଷ୍ମାନ ଭାରତ ଡିଜିଟାଲ ସ୍ୱାସ୍ଥ୍ୟ ମିଶନ ଭଳି ପ୍ରମୁଖ ପ୍ରକଳ୍ପ ସ୍ଥାନୀତ ହୋଇଛି । । ବୈଶ୍ୱିକ ଜନସାଧାରଣ ଡିଜିଟାଲ ଭଣ୍ଡାରଣ ଭାରତକୁ ଡିଜିଟାଲ ଅବସ୍ଥାନ୍ତରଣ କ୍ଷେତ୍ରରେ ନେତୃତ୍ୱ ନେବା ସହ ଅନ୍ୟାନ୍ୟ ଦେଶ ବୈଷୟିକ ସମାଧାନ ପାଇଁ ଭାରତକୁ ଅନୁସରଣ କରିବେ । ସରକାରୀ ଯୋଜନା ସମ୍ପର୍କରେ ବିଶଦଭାବେ ଅବଗତ ହେବା ପାଇଁ ପ୍ରଧାନମନ୍ତ୍ରୀ ଦେଶର ନାଗରିକଙ୍କ ନିମନ୍ତେ ମାଇଁ ଷ୍ଟିମ୍ ନାମକ ମଞ୍ଚ ଉତ୍ସର୍ଗ କରିବେ । ଏହା ଏକପାଖିଆ ଅନ୍ୱେଷଣ ତଥା ଡିସକଭରୀ ପୋର୍ଟାଲ, ଯାହାଫଳରେ ନାଗରିକଗଣ ସେମାନଙ୍କ ଆବଶ୍ୟକ ଯୋଜନା ସମ୍ପର୍କରେ ଅବଗତ ହୋଇପାରିବ । ପ୍ରଧାନମନ୍ତ୍ରୀ ମଧ୍ୟ ନାଗରିକମାନଙ୍କ ନିମେନ୍ତେ ‘ମେରୀ ପହେଚାନ’ ଜାତୀୟ ଏକକ ଦସ୍ତଖତ ବା ଏକକ ନାଗରିକ ଲଗଇନ୍ ଦେଶ ଉଦ୍ଦେଶ୍ୟରେ ସମର୍ପଣ କରିବେ । National Single Sign-On (NSSO)ଏକ ସତ୍ୟ ପ୍ରତିପାଦନ ସେବା ଯେଉଁଥିରେ ଏକକ ପ୍ରତ୍ୟୟ ପତ୍ର ବିବିଧ ଅନଲାଇନ ସେବା ବା ପ୍ରୟୋଗ ପାଇଁ ସାହାଯ୍ୟ କରିବ । ପ୍ରଧାନମନ୍ତ୍ରୀ ମଧ୍ୟ ଏକାଦିକ୍ରମେ ୩୦ଟି ପ୍ରତିଷ୍ଠାନ (C2S) ଚିପ୍‌ସ ଟୁ ଷ୍ଟାର୍ଟଅପ୍ କାର୍ଯ୍ୟକ୍ରମର ଘୋଷଣା କରିବେ। ଏହି C2S କାର୍ଯ୍ୟକ୍ରମ ସେମି କଣ୍ଡକ୍ଟର ଚିପ୍ ପରିପାଟୀ ନିର୍ମାଣ ପାଇଁ ସ୍ନାତକ, ସ୍ନାତକୋତ୍ତର ଓ ଗବେଷଣା ସ୍ତରରେ କୁଶଳୀ ମାନବସମ୍ବଳ ସୃଷ୍ଟି କରିବ । ଏହା ଭାରତୀୟ ସେମିକଣ୍ଡକ୍ଟର ପରିପାଟୀ ଗଠନ ଅଭିଯାନର ଏକ ଅଂଶବିଶେଷ । ଜୁଲାଇ ୪ରୁ ୬ତାରିଖ ମଧ୍ୟରେ ଗାନ୍ଧିନଗରଠାରେ ଡିଜିଟାଲ ଭାରତ ସପ୍ତାହ-୨୦୨୨ର ଭୌତିକ କାର୍ଯ୍ୟକ୍ରମମାନ ଅନୁଷ୍ଠିତ ହେବ । ଏହି କାର୍ଯ୍ୟକ୍ରମ ଦେଶର ଡିଜିଟାଲ ଭାରତ ବାର୍ଷିକୀ ପାଳନ କରିବା ସହ ଡିଜିଟାଲ ମଞ୍ଚ ଯଥା ଆଧାର, ୟୁପିଆଇ, କୋୱିନ, ଡିଜିଲକର ଇତ୍ୟାଦି କିପରି ଜନସାଧାରଣଙ୍କ ଜୀବନରେ ସମୃଦ୍ଧି ଆଣିପାରିଛି ତା’ର ପରୀକ୍ଷାମୂଳକ ପ୍ରଦର୍ଶନ ହେବ । ଏଥିରେ ଭାରତର ବୈଷୟିକ ଶକ୍ତିର ପ୍ରଦର୍ଶନ ବିଶ୍ୱବ୍ୟାପୀ ଦର୍ଶକଙ୍କ ଆଗରେ କରାଯିବ । ଏଥିରେ ଷ୍ଟାର୍ଟଅପସ୍‌, ସରକାରୀ ପ୍ରତିନିଧି୍ ଓ ଶିକ୍ଷାବିତ୍‌ମାନେ ଯୋଗଦେବେ । ଏଥିରେ ଆୟୋଜିତ ହେବାକୁ ଥିବା ଡିଜିଟାଲ ମେଳାରେ ୨୦୦ରୁ ଅଧିକ ମଣ୍ଡପ ସ୍ଥାନ ପାଇବ। ସେମାନେ ବିଭିନ୍ନ ଡିଜିଟାଲ ସମସ୍ୟାର ସମାଧାନ ପ୍ରଦର୍ଶନ କରିବେ । ୭ରୁ ୯ ଜୁଲାଇ ମଧ୍ୟରେ ଡିଜିଟାଲ ଇଣ୍ଡିଆ ସପ୍ତାହରେ ଇଣ୍ଡିଆ ଷ୍ଟକ ଜ୍ଞାନ ଆଦାନପ୍ରଦାନ ମଧ୍ୟ ଆଭାସୀ ମାଧ୍ୟମରେ କରାଯିବ ।